Vandag is Koop-'n-Afrikaanse-boek-dag! Besoek Takealot se Afrikaanse winkel vir 'n bederfie | Sunday Times Books LIVE
Vandag is Koop-'n-Afrikaanse-boek-dag! Besoek Takealot se Afrikaanse winkel vir 'n bederfie
by helenep on Aug 14th, 2015 Tweet
Dit is vandag Koop-'n-Afrikaanse-boek-dag! Ons hoop jou planne vir hierdie mooi Vrydag sluit 'n draai by die boekwinkels in.
Lees meer oor Koop-'n-Afrikaanse-boek-dag 2015
Takealot bied vandag 'n spesiale 15% korting op alle Afrikaanse boeke – mits die koeponkode Vriend-van-Afrikaans gebruik word – en het selfs 'n aanlyn Afrikaanse winkel geskep net vir Afrikaanssprekendes! Indien jy nie so gelukkig is om naby 'n boekwinkel te woon nie, of gewoon nie tyd gaan hê om daar 'n draai te maak nie, kan jy in die gemak van jou eie huis (of kantoor) hierdie belangrike inisiatief ondersteun en jouself met 'n nuwe Afrikaanse boek of twee bederf.
Besoek Takealot se Afrikaanse winkel
Volgens Takealot is die volgende boeke die topverkopers onder die Afrikaanse gemeenskap:
1. Die Kosrevolusie deur Prof Tim Noakes
2. Low Carb is Lekker deur Inè Reynierse
3. Karoo Kombuis deur Sydda Essop
1. Ikarus deur Deon Meyer
2. Boer Kry 'n vrou deur Jan van Staden
3. Kamphoer deur Francois Smith
1. Alles Oor Hekel 1 deur Karen Adendorff
2. Alles Oor Hekel 2 deur Karen Adendorff
3. 150 Stories deur Nataniël
Afrikaners wat op soek is na 'n afslag wanneer hul dié Vrydag hul kopies maak om dié jaar se Koop-'n-Afrikaanse-boekdag te ondersteun word aangemoedig om na takealot.com, Suid-Afrika se voorste e-handelaar, te gaan. Alle Afrikaanse boeke sal vir 24 uur dié komende Vrydag teen 'n verdere 15% afslag verkoop word wanneer die koeponkode Vriend-van-Afrikaans gebruik word.
Marlise Bosman, Afrikaanse boeke-aankoper by takealot.com, sê die Afrikaanse gemeenskap is lank al groot kopers by die e-handelaar. "Ons het juis in Mei 'n nuwe Afrikaanse Winkel op ons webwerf geskep, waar Afrikaanse kopers al die nuutste Afrikaanse boeke, CDs en DVDs vinnig kan opspoor. Ons sien al lank hoe ons Afrikaanse kliënte nuwe Afrikaanse boeke sommer vinnig opraap. Skrywers soos Deon Meyer bly populêr, maar dit is ook boeke soos Boer Kry 'n Vrou, wat baie mense as die Afrikanerweergawe van die gewilde 50 Shades boeke sien, wat groot verkopers is. Kookboeke bly die gewildste, met Prof Tim Noakes se Die Kosrevolusie wat veral in aanvraag bly."
Die jaarlikse Koop-'n-Afrikaanse-boekdag is in 2005 deur die Vriende van Afrikaans van stapel gestuur maar word nou ook onder meer deur die Afrikaanse Taalraad bevorder. Dit word elke jaar op die 14de Augustus gevier, ook terloops die stigtingsdag van die eerste Afrikaanse Taalbeweging in die Paarl in 1875.
Bosman sê daar is ook 'n sterk tendens na bewustheid (mindfulness), met boeke soos Die Kreatiewe Inkleurboek vir Grootmense wat al in sy derde uitgawe is en steeds goed verkoop. "Daar is 'n duidelike tendens na gesonder leefstyle onder ons Afrikaner kopers, met boeke soos dié asook Low Carb is Lekker, Suikervry en Kry Daai Lyf wat gereeld onder die topverkopers getel word."
Gesels saam op Facebook of Twitter en vertel vir ons van die boeke wat jy aangeskaf het! Moenie vergeet om vir ons 'n boekselfie van jou buit te stuur nie …
Karoo Kombuis: Onthoukos en onvertelde verhale uit die hartland deur Sydda Essop
Alles oor hekel 2 deur Karen Adendorff
150 Stories deur Nataniël
Cats: Afrikaans, Fiction, Food, Health, Humour, Non-fiction, Short Stories, South Africa
Tags: 150 Stories, 36253, Afrikaans, Alles oor hekel, Alles oor hekel 2, Anglo-Boereoorlog, Bennie Griessel, Boer Kry 'N Vrou, Boer soek 'n vrou, Books LIVE, Cookery, Cuisine, David Grier, Deon Meyer, Die Kosrevolusie, Eerste Wereldoorlog, English, Fiction, Fiksie, Food, François Smith, Handwerk, Health, Hekel, Hekelpatrone, Hekelwerk, Human & Rousseau, Humor, Humour, Hygroman, Ikarus, Ine Reynierse, Jan Van Staden, Jonno Proudfoot, Kamphoer, Karen Adendorff, Karoo, Karoo Kombuis, Kookboek, Kortverhale, Krimi, Lae-koolhidraatleefstyl, Lae-koolhidraatresepte, LAPA Uitgewers, LCHF, Lifestyle, LKHV, LKHV-kookboek, Low Carb High Fat, Low Carb High Fat Lifestyle, Low Carb is Lekker, Nataniel, Non-fiction, Onthoukos en onvertelde verhale uit die hartland, Patrone, Quivertree, Real Meal Revolution, resepte, Sally-Ann Creed, Short Stories, Sielkundige Riller, South Africa, Spanningsverhaal, Steke, Struik Lifestyle, Sydda Essop, Tafelberg, Tegnieke, Tim Noakes